Rank Of Khilafat In Context Of Inni Jailun Fil Ardhi Khalifah (Quran 2:30)
قرآن میں یہ ہے کہ میں زمین میں خلیفہ بنانے والا ہوں۔ یہ نہیں کہا کہ اپنا خلیفہ بنانے والا ہوں۔ خلیفہ کا مطلب صاحب اختیار ہے۔ جیسے قرآن مجید میں آیا ہے کہ اے داؤد ہم نے تمھیں خلیفہ بنایا ہے تو لوگوں کے درمیان عدل سے فیصلہ کرنا۔ اس لحاظ سے خلافت کوئی روحانی منصب نہیں ہے۔ اسی بنا پر نبوت کے ختم ہونے کے بعد خلافت کے جاری رہنے کا کوئی سوال پیدا نہیں ہوتا۔ اللہ تعالی نے قرآن مجید میں بتایا ہے کہ وہ صرف انبیا سے مخاطب ہوتا ہے۔ ختم نوبت کے بعد یہ امکان ختم ہو چکا۔ تیسری بات یہ کہ امت کے شرک نہ کرنے کی کوئی ضمانت نہیں دی گئی۔ اس کے برعکس ای ک روایت یہ آیا ہے کہ لات و عزی کی دوبارہ عبادت کی جائے گی۔ عَنْ عَائِشَةَ رَضِيَ اللَّهُ عَنْهُ قَالَتْ سَمِعْتُ رَسُولَ اللَّهِ صلی اللہ علیہ وسلم يَقُولُ لاَ يَذْهَبُ اللَّيْلُ وَ النَّهَارُ حَتَّى تُعْبَدَ اللاَّتُ وَ الْعُزَّى فَقُلْتُ يَا رَسُولَ اللَّهِ ! إِنْ كُنْتُ لَأَظُنُّ حِينَ أَنْزَلَ اللَّهُ {هُوَ الَّذِي أَرْسَلَ رَسُولَهُ بِالْهُدَى وَ دِينِ الْحَقِّ لِيُظْهِرَهُ عَلَى الدِّينِ كُلِّهِ وَ لَوْ كَرِهَ الْمُشْرِكُونَ} (التوبة:33) أَنَّ ذَلِكَ تَامًّا قَالَ إِنَّهُ سَيَكُونُ مِنْ ذَلِكَ مَا شَائَ اللَّهُ ثُمَّ يَبْعَثُ اللَّهُ رِيحًا طَيِّبَةً فَتَوَفَّى كُلَّ مَنْ فِي قَلْبِهِ مِثْقَالُ حَبَّةٍ مِنْ خَرْدَلٍ مِنْ إِيْمَانٍ فَيَبْقَى مَنْ لاَ خَيْرَ فِيهِ فَيَرْجِعُونَ إِلَى دِينِ آبَائِهِمْ صحیح مسلم (2013) ام المومنین عائشہ صدیقہ رضی اللہ عنھا کہتی ہیں کہ میں نے رسول اللہ صلی اللہ علیہ وسلم سے سنا ،آپ صلی اللہ علیہ وسلم نے فرمایا: ’’رات اور دن اس وقت تک ختم نہ ہوں گے جب تک لات اور عزیٰ (جاہلیت کے بت) پھر نہ پوجے جائیں گے۔‘‘ میں نے عرض کی کہ یارسول اللہ ! میں تو سمجھتی تھی، جب اللہ تعالیٰ نے یہ آیت اتاری کہ ’’اللہ وہ ہے جس نے اپنے رسول صلی اللہ علیہ وسلم کو ہدایت اور سچا دین دے کر بھیجا تاکہ اس کو سب دینوں پر غالب کرے، اگرچہ مشرک لوگ برا مانیں‘‘ کہ یہ وعدہ پورا ہونے والا ہے (اور اسلام کے سوا اورکوئی دین غالب نہ رہے گا۔)آپ صلی اللہ علیہ وسلم نے فرمایا: ’’جب تک اللہ تعالیٰ کو منظور ہو گا ایسا ہی ہو گا پھر اللہ تعالیٰ ایک پاکیزہ ہوا بھیجے گا کہ جس سے ہر مومن مر جائے گا ،یہاں تک کہ ہر وہ شخص بھی جس کے دل میں دانے کے برابر بھی ایمان ہے اور وہ لوگ باقی رہ جائیں گے جن میں بھلائی نہیں ہو گی۔ پھر وہ لوگ اپنے (مشرک) باپ دادا کے دین پر لوٹ جائیں گے۔‘‘